אליפות העולם בטיסה - רד בול אייר רייס

מרוץ האוויר של רד בול הוקם בשנת 2003 על ידי חברת רד בול בע"מ, והוא סדרה של מרוצי אוויר בינלאומיים בה המתחרים צריכים לעבור מסלול מכשולים מאתגר בזמן המהיר ביותר. הטייסים טסים באופן אישי נגד השעון, ועליהם להשלים פניות חדות דרך סלאלום ולטוס בין עמודי אוויר המכונים "שערי אוויר". האליפות מחולקת לשתי קבוצות: קבוצה עליונה (מאסטר קלאס), בה טסים 14 טייסים שמתחרים בקבוצות שונות האחד נגד השני, והקבוצה השנייה (צ'לנג'ר קלאס), בה מתחרים 10 טייסים שאינם מתחרים בשם קבוצה מסוימת אלא טסים על מטוסים שמסופקים להם על ידי רד-בול. קבוצה זו מהווה מעיין "בית-ספר" לטייסי מרוץ ומתוך קבוצה זו עתידים לצמוח טייסי העתיד של הספורט.

המרוצים בדרך כלל מתקיימים מעל מים ובקרבת ערים גדולות, אך גם מעל שדות תעופה או אתרי טבע. יש כשמונה מרוצים בשנה (נכון ל-2018) כשהכוונה היא להגדיל את כמות המרוצים בסדרה ל-15. המרוצים מתקיימים בסופי שבוע (ימים שבת וראשון) כאשר ביום שבת יש סדרת "העפלה" שקובעת את הסדר בו הטייסים יתחרו זה בזה ב"נוקאאוט" ביום שלאחר מכן. האירועים מושכים קהל רב ומשודרים בשידור חי בהרבה מדינות בעולם. בין הערים שאירחו בעבר את אליפות העולם בטיסה של רד-בול ניתן למצוא ערים כמו ניו יורק, ברצלונה, בודפשט, לונדון, לאס וגאס ופורטו.

בכל מרוץ לאורך האליפות, שמונה הטייסים הראשונים צוברים נקודות. הטייס עם הכי הרבה נקודות בסוף העונה מוכתר כאלוף העולם בתחרות מרוצי האוויר של רד-בול.

אחרי שלוש שנים של הפסקה לצורך רה-ארגון ושיפור מנגנוני הבטיחות, הספורט חזר בשנת 2014.

מרוצי האוויר של רד בול משודרים בשידור חי ברחבי העולם, כולל בערוץ הטלוויזיה של רד בול. בישראל האליפות משודרת ב-ONE HD בשידור חי.

 היסטוריה 
ממוזער|מרוץ בשדה התעופה קמבל, גלוסטרשייר, אנגליה ביוני 2004.
אליפות העולם בטיסה של רד-בול הומצאה על ידי חברת רד-בול בשנת 2001 בדומה לתחומי ספורט נוספים שהומצאו על ידי רד-בול. המטרה העיקרית של האליפות הייתה ליצור אתגר טיסתי חדש שיאתגר את הטייסים הטובים בעולם. האתגר באליפות העולם בטיסה או רק המהירות אלא גם הדיוק בו הטייסים עוברים את מסלול המכשולים.

פיתוח של אב-טיפוס של מה שכיום ידוע בשם "שערי אוויר" החל בשנת 2002 על ידי הטייס ההונגרי הנודע פטר בנסייה, והוא השלים בהצלחה את המבחן טיסה הראשון דרכם. אחרי שנתיים של תכנון ופיתוח, המירוץ הרשמי הראשון של רד בול היה מוכן להמריא ב-"זלטווג", אוסטריה בשנת 2003.

בשנת 2004 התקיימו שלושה מרוצים, בקמבל (אנגליה), בודפשט (הונגריה) ורינו (ארצות הברית).
הסדרה הורחבה אף יותר בשנת 2005 ורד-בול עבדה בשיתוף עם איגוד התעופה העולמי (FAI) על-מנת לתקנן את הסדרה כאליפות העולם בטיסה.

בשנת 2005 עשרה טייסים התחרו בשבעה מרוצים ברחבי העולם – מייק מנגולד האמריקאי ניצח והוכתר לאלוף העולם, יחד עם פטר בנסייה במקום השני, וקירבי צ'מבלייס במקום השלישי .

בשנת 2007 העונה הורחבה והמירוץ הראשון על אדמת דרום אמריקה התרחב בריו דה ז ' ניירו. מייק מנגולד הוכתר כאלוף העולם ב-2007. 12 טייסים לקחו חלק ב-2008, עם שמונה מרוצים ברחבי הגלובוס, כאשר האוסטרי האנס ארק הפך לאירופי הראשון שזוכה באליפות. המספר הגדול ביותר של טייסים עד כה שלקחו חלק בעונה אחת, היה בשנת 2009, בה היו שישה מרוצים ולא פחות מ-15 טייסים מ-12 מדינות שונות התחרו על העולם אליפות. הפעם היה זה פול בונהאם מאנגליה, שסיים את העונה כשידנו על העליונה, אחרי שהיה קרוב כל-כך בשנתיים הקודמות.

בשנת 2010, במהלך אימון הקפות לפני המירוץ, הטייס הברזילאי אדילון קינדלמן ריסק את המטוס לתוך נהר סוואן בפרת', אוסטרליה. הוא חולץ תוך פחות מדקה על ידי צוות ההצלה שהיה בכוננות במקום, והובהל לבית החולים המלכותי פרת'. לאחר שנקבע כי הוא אינו סובל מפגיעות משמעותיות, הוא שוחרר ביום שלאחר מכן. זוהי התאונה היחידה בהיסטוריה של רד-בול אייר רייס שנחשב באופן מפתיע לבטוח למדי בהשוואה לתחומי ספורט אקסטרים אחרים.

 2011-2013 השהיית הסדרה 
בחודש יולי 2010, התקבלה החלטה על ידי הנהלת חברת רד-בול העולמית להשהות את קיום האליפות לשלוש שנים. מטרת ההשהייה הייתה להקים מחדש את כל המבנה הארגוני של חברת הבת "רד-בול אייר רייס" על מנת לאפשר לאליפות לגדול ולהתפתח בצורה בריאה ותקינה. מטרה נוספת של ההשהייה הייתה לבחון הטמעת נוהלי בטיחות חדשים כדי להבטיח שהסדרה תהיה בטוחה ככל הניתן.

הסדרה חזרה לבסוף ב-28 בפברואר 2014 עם מרוץ הפתיחה באבו דאבי, איחוד האמירויות.

 פורמט הסדרה 
העונה מורכבת מ-8 מרוצים (נכון ל-2018, בשנים 2019–2020 הסדרה מתוכננת להתרחב ל-10 ועד 15 מרוצים בשנה בהתאמה), אשר מתרחשים לאורך החודשים פברואר עד אוקטובר. בין החודשים אוקטובר לפברואר בשנה העוקבת יש זמן מנוחה לטייסים על מנת להתאמן ולהטמיע שיפורים במטוסי המירוץ.

כל מרוץ מתחיל ביום חמישי ושישי, בהם הטייסים מקבלים זמן אימון במסלול המירוץ עצמו. ביום שבת בצהריים הטייסים מתחרים בשלב ה"מוקדמות" בו כל אחד טס פעמיים במסלול והזמן הטוב ביותר שלו קובע את הסדר בו הטייסים מתחרים ביום שלאחר מכן (ראשון).

ביום ראשון הטייסים מתחרים בשלב "סיבוב של 14", בו נקבעים 7 תחרויות דו-קרב על סמך התוצאות של שלב ההעפלה. מקום ראשון מתמודד מול מקום 14, מקום שני מול מקום 13 וכך הלאה. בסיום שלב זה, שבעת הטייסים שניצחו בדו-קרב, והמהיר ביותר מבין שבעת המפסידים, עולים לשלב הבא - "הטוב משמונה". בשלב זה ישנם 4 דו-קרב בין מקום ראשון לשמיני, שני לשביעי וכך הלאה. לאחר שלב זה ארבעת המנצחים עולים לגמר התחרות - הפיינל פור. בשלב הפיינל פור כל ארבעת הטייסים מתמודדים זה מול זה, כנגד השעון. השלושה הראשונים זוכים למקום על הפודיום הנכסף. כאשר מנצח הפיינל פול מוכתר כזוכה במירוץ, ומקבל 15 נקודות אליפות שיעזרו לו מאוד להתקדם בטבלת האליפות השנתית.ממוזער|האמריקאי קירבי צ'בלייס חוצה את שער ה"קוואטרו" בסן-דייגו, 2006

 נקודות באליפות העולם 
בהתבסס על המיקום בו סיים כל טייס במירוץ מסוים, הוא מקבל "נקודות אליפות" אשר מצטברות בטבלה של כל העונה. לאחר שמונה מרוצים מוכתר "אלוף העולם בטיסה" - המנצח של העונה הנוכחית. מקום ראשון בכל מרוץ מקבל 15 נקודות אליפות, מקום שני 12, וכך הלאה ע"פ הטבלה.
מיקום במירוץ1234567891011121314נקודות1512976543210000

 החוקים 
אליפות העולם בטיסה של רד בול, באה לבדוק את הטייסים בתנאי הטיסה הקיצוניים ביותר האפשריים. הם נמדדים על המהירות בה הם מצליחים לחצות את מסלול המרוצים באורך 5–6 קילומטר, ועל הדיוק בו הם עושים את זה בעת שהם עוברים בין שערי האוויר השונים.

המטרה של כל טייס היא לסיים את המירוץ בזמן המהיר ביותר האפשרי, מבלי לקבל עונש על טיסה לא מדויקת, כמו מעבר בשער אוויר בכנפיים שאינן מיושרות לקרקע. הטייסים נמדדים על מהירות הטיסה, אך באותה מידה גם על הדיוק שלהם והיכולת שלהם להתמודד עם לחץ. הטייסים מקבלים עונשים שונים לאורך המירוץ אם הם טסים בצורה לא מדויקת או חלילה מסוכנת, ולכן הטקטיקה הנכונה לניצחון היא לא תמיד לטוס הכי מהר ואגרסיבי שאפשר, אלא לפעמים לטוס בצורה נבונה ובטוחה על מנת לא לצבור עונשים לאורך המירוץ.

הטייסים צריכים לעבור את שערי האוויר הכפולים (דאבל גייט) בכנפיים מאוזנות לקרקע, עם סטייה של עד 10 מעלות גלגול ימינה או שמאלה. ואם בשער זה הם מתכננים פנייה לאחור, עליהם לעבור את השער כאשר ראשו של הטייס אינו מטפס או שוקע ברגע חציית שער האוויר. בנוסף, הטייסים צריכים לטוס תמיד בחלק האדום של השער (נמדד אל מול ראשו של הטייס), ומעבר גבוה או נמוך מידי יכול לזכות בעונש זמן או אף לפסול מהתחרות.

אם הטייסים עוברים על אחד החוקים, הם מקבלים עונשים, כלדקמן:

 עונש של הוספת 3 שניות 
 פגיעה בעמוד אוויר (פיילון)
 פגיעה שנייה בעמוד אוויר (פיילון)
 (פגיעה שלישית פוסלת מהמירוץ)

 עונש של הוספת 2 שניות 
 טיסה גבוהה מידי מעל העמוד (מעל ראש העמוד)
 מעבר בשער אוויר (שני עמודים) בטיסה שאינה מאוזנת (עד 10 מעלות הטיה)

 עונש של הוספת 1 שניות 
 אין מספיק עשן לאורך הטיסה במסלול / נגמר העשן

 פסילה מהטיסה הנוכחית 
 יציאה מקווי הבטיחות המוגדרים למסלול
 כניסה למירוץ במהירות העולה על 200 קשרים (370.4 קמ"ש)
 מטוסים עם משקל של מתחת ל-698 קילוגרם (1,539 ליברות) אחרי המירוץ
 מעבר של 10 ג'י מעל ל-0.6 שניות.
 כל מעבר של מעל 12 ג'י
 פגיעה שלישית בעמוד אוויר באותה טיסה

 פסילה מכל אותו מרוץ 
 טיסה בחוסר שליטה
 הנמכה לא מבוקרת כלפי הקרקע
 חציית קו בטיחות
 טיסה בג'י שלילי
 טיסה מתחת ל-15 מטר (49 רגל) בקרבת שערי האוויר
 כניסה לתוך עננים
 כניסה למסלול בזווית העולה על 45 מעלות
 התעלמות מהוראות מנהל המירוץ

 מטוסים 
ממוזער|המטוס - זיבקו אדג' 540
הצוותים טסים על מטוסים אווירובטיים מתקדמים ביותר מסוגים שונים, כמו זיבקו אדג' 540, ו-MXS-R. למטוסים חובה שיהיה את אותו המנוע והפרופלור בדיוק (על מנת להגביר את התחרותיות בסדרה), וכולם משתמשים במנוע AEIO540 של חברת לייקומינג, ופורפלור מדגם CLAW של חברת הרצל. למטוס יש מוטת כנף של בערך 8 מטרים, הוא שוקל בסביבות ה-550 קילו (ללא הטייס), ומגיע למהירות מקסימלית של 425 קמ"ש. מהירות הכניסה למסלול המרוצים מוגבלת בכוונה ל-370 קמ"ש, מה שהופך את רד-בול אייר אייס לספורט המוטורי המהיר ביותר בעולם.

בכל מטוס מותקנת מערכת טלמטריה מתקדמת שמנטרת את כל נתוני הטיסה, ומשדרת אותם בזמן אמיתי למגדל הפיקוח של המירוץ. בצורה זו יכול מחשב המירוץ לזהות חריגות בביצועי המטוסים ולקבוע האם הטייס צריך לקבל עונש על טיסה לא מדויקת. בנוסף, בעזרת מערכת זו המחשב מייצר את מטוס ה"צל" שמשודר בטלוויזיה ויכול להראות בזמן אמת את מיקום הטייס בעל הזמן המהיר ביותר, ברגע שבו הטייס הבא נכנס למירוץ.

 שערי האוויר - אייר גייטס 
ממוזער|ההונגרי פטר בסניי עובר בין שער הסיום/התחלה של המרוץ
שערי האוויר בנוים מחומר פלסטי עדין, ומתנשאים לגובה מרשים של 25 מטר. המרחק בין שני עמודי אוויר סמוכים הוא 13 מטר, מה שמשאיר כ-2.5 מטר רווח מצד כל כנף בעת שהטייס עובר דרך עמודי האוויר.

שערי האוויר מהווים חלק משמעותי ביותר ממירוץ הטיסה של רד-בול ולכן יש מהם דרישות גבוהות מאוד. הם צריכים להיות חסונים ויציבים מספיק על מנת להישאר עומדים בכל מזג אוויר מצד אחד, אך גם להתפוצץ ולהיקרע בקלות יתרה כאשר כנף אחד המטוסים פוגעת בהם בטעות, כדי לא לגרום נזק למטוס.

אם מטוס פוגע בעמוד אוויר (פיילון) במהלך טיסה, הוא מתוכנן להתפרק ולא לגרום נזק למטוס או לטייס. העמוד הקרוע מוחלף על ידי צוות הקרקע של התחרות, הידועים בשמם "אנשי שערי האוויר" (אייר-גייטורס). בדרך כלל לוקח להם כמה דקות להחליף עמוד קרוע, כאשר השיא הנוכחי הוא 56 שניות.

 אלופים 
 ליגה ראשונה / מאסטר קלאס 
עונהמקום ראשוןמקום שנימקום שלישי2003קישור=Hungary|טקסט=Hungary|גבול|23x23 פיקסלים פטר בסנייהקישור=Germany|טקסט=Germany|גבול|23x23 פיקסלים קלאוס שרודטקישור=United_States|טקסט=United States|גבול|23x23 פיקסלים קירבי צ'מבליס2004קישור=United_States|טקסט=United States|גבול|23x23 פיקסלים קירבי צ'מבליסקישור=Hungary|טקסט=Hungary|גבול|23x23 פיקסלים פטר בסנייהקישור=United_Kingdom|טקסט=United Kingdom|גבול|23x23 פיקסלים סטיב ג'ונס2005קישור=United_States|טקסט=United States|גבול|23x23 פיקסלים מייק מנגולדקישור=Hungary|טקסט=Hungary|גבול|23x23 פיקסלים פטר בסנייהקישור=United_States|טקסט=United States|גבול|23x23 פיקסלים קירבי צ'מבליס2006קישור=United_States|טקסט=United States|גבול|23x23 פיקסלים קירבי צ'מבליסקישור=Hungary|טקסט=Hungary|גבול|23x23 פיקסלים פטר בסנייהקישור=United_States|טקסט=United States|גבול|23x23 פיקסלים מייק מנגולד2007קישור=United_States|טקסט=United States|גבול|23x23 פיקסלים מייק מנגולדקישור=United_Kingdom|טקסט=United Kingdom|גבול|23x23 פיקסלים פול בונהאםקישור=Hungary|טקסט=Hungary|גבול|23x23 פיקסלים פטר בסנייה2008קישור=Austria|טקסט=Austria|גבול|23x23 פיקסלים האנס ארקקישור=United_Kingdom|טקסט=United Kingdom|גבול|23x23 פיקסלים פול בונהאםקישור=United_States|טקסט=United States|גבול|23x23 פיקסלים קירבי צ'מבליס2009קישור=United_Kingdom|טקסט=United Kingdom|גבול|23x23 פיקסלים פול בונהאםקישור=Austria|טקסט=Austria|גבול|23x23 פיקסלים האנס ארקקישור=אוסטרליה|טקסט=Australia|גבול|23x23 פיקסלים מאט הול2010קישור=United_Kingdom|טקסט=United Kingdom|גבול|23x23 פיקסלים פול בונהאםקישור=Austria|טקסט=Austria|גבול|23x23 פיקסלים האנס ארקקישור=United_Kingdom|טקסט=United Kingdom|גבול|23x23 פיקסלים נייג'ל לאמבבשנים 2011–2013 לא התקיימה התחרות2014קישור=United_Kingdom|טקסט=United Kingdom|גבול|23x23 פיקסלים נייג'ל לאמבקישור=Austria|טקסט=Austria|גבול|23x23 פיקסלים האנס ארקקישור=United_Kingdom|טקסט=United Kingdom|גבול|23x23 פיקסלים פול בונהאם2015קישור=United_Kingdom|טקסט=United Kingdom|גבול|23x23 פיקסלים פול בונהאםקישור=Australia|טקסט=Australia|גבול|23x23 פיקסלים מאט הולקישור=Austria|טקסט=Austria|גבול|23x23 פיקסלים האנס ארק2016קישור=Germany|טקסט=Germany|גבול|23x23 פיקסלים מתיאס דולדררקישור=Australia|טקסט=Australia|גבול|23x23 פיקסלים מאט הולקישור=Austria|טקסט=Austria|גבול|23x23 פיקסלים האנס ארק2017קישור=Japan|טקסט=Japan|גבול|23x23 פיקסלים יושידה יאמרויהקישור=Czech_Republic|טקסט=Czech Republic|גבול|23x23 פיקסלים מרטין סונקהקישור=Canada|טקסט=Canada|גבול|23x23 פיקסלים פיט מקלאוד2018טקסט= Czech Republic|23x23 פיקסלים מרטין סונקהטקסט=Australia|23x23 פיקסלים מאט הולטקסט=United States|23x23 פיקסלים מייקל ג'וליאן2019טקסט=Australia|22x22 פיקסלים מאט הולטקסט=Japan|23x23 פיקסליםיושידה יאמרויהטקסט= Czech Republic|23x23 פיקסלים מרטין סונקה

 ליגה שנייה / צ'לנצ'ר קלאס 
עונהמנצח התחרותמרב הנקודות2014קישור=Czech_Republic|טקסט=Czech Republic|גבול|23x23 פיקסלים פטר קופשטייןקישור=France|טקסט=France|גבול|23x23 פיקסלים פרנסואה לה-ווט2015קישור=France|טקסט=France|גבול|23x23 פיקסלים מיקה ברג'וטקישור=France|טקסט=France|גבול|23x23 פיקסלים מיקה ברג'וט2016קישור=Germany|טקסט=Germany|גבול|23x23 פיקסלים פלוריאן ברג'רקישור=Germany|טקסט=Germany|גבול|23x23 פיקסלים פלוריאן ברג'ר2017קישור=Germany|טקסט=Germany|גבול|23x23 פיקסלים פלוריאן ברג'רקישור=Germany|טקסט=Germany|גבול|23x23 פיקסלים פלוריאן ברג'ר2018קישור=|טקסט=|גבול|23x23 פיקסלים לוק צ'פייאלהקישור=Germany|טקסט=Germany|גבול|23x23 פיקסלים פלוריאן ברג'ר2019קישור=Germany|טקסט=Germany|גבול|23x23 פיקסלים פלוריאן ברג'רקישור=Germany|טקסט=Germany|גבול|23x23 פיקסלים פלוריאן ברג'ר

 הטייסים 
 טייסים נוכחיים בסדרה 
ליגה ראשונה / מאסטר קלאסליגה שנייה / צלנג'ר קלאסמדינהטייסמדינהטייסצ'ילהכריסטיאן בולטוןצרפתמלאני אסטלסארצות הבריתקירבי צ'מבלייסגרמניהפלוריאן ברג'רגרמניהמתיאס דולדררהונג-קונג / סיןקני צ'יאנגארצות הבריתמייקל גוליאןארצות הבריתקווין קולמןאוסטרליהמאט הולאיטליהדאריו קוסטהצרפתניקולה איבנוףפוליןלוק צ'פיילהצ'כיהפטר קופשטייןדרום-אפריקהפטריק דוידסוןצרפתפרנסואה לה-ווטהונגריהדניאל ג'נביקנדהפיט מקלאודשוודיהדניאל רייפהיפןיושידה ימרוייהצרפתבפטיס וינגייהאנגליהבן מרפיצ'כיהמרטין סונקהספרדחואן ולארדה

 טייסים לשעבר 
מדינהטייסמדינהטייסאוסטריההאנס ארקאנגליהנייג'ל לאמבהונגריהפטר בסנייהספרדאלחנדרו מקלאןאנגליהפול בונהאםארצות-הבריתמייק מנגולדדרום-אפריקהגלן דלמלזיהחאלים אות'מןאנגליהסטיב ג'ונסרוסיהסרגיי רחמניןאנגליהתום בנטגרמניהקלאוס שרודטברזילאדילסון קינדלמןצרפתפרנק ורשטגסלובניהפטר פודולצ'ק

 מיקומי המרוצים לפי שנים 
ממוזער|מרוץ האוויר של רד בול ב-דטרויט
מדינהמיקוםשנה20032004200520062007200820092010201420152016201720182019קישור=|טקסט=|גבול|23x23 פיקסלים אוסטרליהפרת', מערב אוסטרליה9th12th9th2ndקישור=|טקסט=|גבול|23x23 פיקסלים אוסטריהבסיס חה"א זלטווג1st3rdרד-בול ארנה, שפילברג8th6th2ndווינר נושטדט6thקישור=|טקסט=|גבול|22x22 פיקסלים ברזילריו דה-ז'ניירו2nd3rdקישור=|טקסט=|גבול|23x23 פיקסלים קנדהאונטריו3rd4thקישור=|טקסט=|גבול|23x23 פיקסלים סיןבייג'ינג10קישור=|טקסט=|גבול|23x23 פיקסלים קרואטיהרוביני2nd3rdקישור=|טקסט=|גבול|23x23 פיקסלים צרפתקאן2ndקישור=|טקסט=|גבול|23x23 פיקסלים גרמניהברלין3rdיורו ספידווי, לאושיץ'6th6th7thקישור=|טקסט=|גבול|23x23 פיקסלים הונגריהנהר הדנובה, בודפשט2nd2nd6th6th8th7th4th7th64th4th4th4th3rdקישור=|טקסט=|גבול|23x23 פיקסלים אירלנדסלע קאשל4thקישור=|טקסט=|גבול|23x23 פיקסליםיפןצ'יבה2nd3rd3rd3rd4thקישור=|טקסט=|גבול|23x23 פיקסלים מלזיהאגם פוטרג'איה3rdקישור=|טקסט=|גבול|23x23 פיקסלים מקסיקואקפולקו, גררו11th1קישור=|טקסט=|גבול|23x23 פיקסלים הולנדרוטרדם2nd5thקישור=|טקסט=|גבול|23x23 פיקסלים פוליןגדיניה4thקישור=|טקסט=|גבול|23x23 פיקסלים פורטוגלנהר הדורו, פורטו9th8th5th6thליסבון8th7קישור=|טקסט=|גבול|23x23 פיקסלים רוסיהסנט פטרסבורג4th2סוצ'י11קזאן5th5th2ndקישור=|טקסט=|גבול|23x23 פיקסלים ספרדברצלונה2nd5th366thקישור=|טקסט=|גבול|16x16 פיקסלים שווייץברן6thקישור=|טקסט=|גבול|23x23 פיקסלים שוודיהסטוקהולם4th4קישור=|טקסט=|גבול|23x23 פיקסלים טורקיהאיסטנבול5th4thקישור=|טקסט=|גבול|23x23 פיקסלים איחוד האמירויותאבו דאבי1st1st1st1st1st1st1st1st1st1st1st1stקישור=|טקסט=|גבול|23x23 פיקסלים אנגליהלונגליט5th7thקמפבל1stנהר התמזה, לונדון7th6thאסקוט5th5th5thקישור=|טקסט=|גבול|23x23 פיקסלים ארצות-הבריתאריזונה3rdרינו, נבאדה3rdסן דייגו10th2nd2nd2ndסן פרנסיסקו7th8thדטרויט3rdניו יורק5th9טקסס6th7th8thאינדיאנפוליס7th8th7thלאס-וגאס7th8th8th5
1 המחזור ה-11 של עונת 2007 באקפולקו, מקסיקו בוטל.
2 המחזור הרביעי של עונת 2006 בסנט פטרסבורג ברוסיה בוטל.
3 המחזור החמישי של עונת 2007 בברצלונה, ספרד בוטל.
4 המחזור הרביעי של עונת 2008 בסטוקהולם שוודיה בוטל.
5 גמר העונה של עונת 2016 בלאס וגאס, ארצות הברית בוטל.
6 המירוץ בספרד בוטל.
7 בוטל.
8 בוטל.
9 מיקום המירוץ היה פארק ליברטי סטייט בג'רסי סיטי.
10 המירוץ בסין בוטל. הוחלף על ידי אוסטריה.
11 המירוץ ברוסיה בוטל. הוחלף על ידי קרואטיה.
 ראו גם
אווירובטיקה
ספורט מוטורי בישראל
רד-בול

קישורים חיצוניים



 הערות שוליים 

קטגוריה:רד בול
קטגוריה:תחרויות ספורט מוטורי